04/04/2016 | Administración LocalMunicipal
Cariño
Aprobación definitiva Regulamento rexistro municipal de parellas de feito do Concello de Cariño

O Pleno Corporativo, en sesión ordinaria celebrada o día 2 de febreiro de 2016, aprobou, con carácter inicial, o Regulamento do rexistro municipal de parellas de feito do Concello de Cariño. Exposto ao público durante trinta días, non se presentou ningunha reclamación ou suxestión, polo que, de conformidade co establecido no artigo 49. c) da Lei 7/1985, do 2 de abril, reguladora das bases de réxime local, enténdese definitivamente aprobado o citado regulamento. A teor do previsto no artigo 70.2 da Lei 7/1985, do 2 de abril, reguladora das bases de réxime local, e o artigo 196.2 do Real decreto 2568/1986, do 28 de novembro, publícase íntegramente o citado texto normativo, que entrará en vigor ao día seguinte da súa inserción no Boletín Oficial da Provincial e unha vez que transcorra o prazo previsto no artigo 65.2 da Lei 7/1985. Por tratarse de unha disposición administrativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interponer o recurso contencioso-administrativo é de dous meses dende o día seguinte ao da publicación da presente disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. A Disposición Adicional terceira da Lei 2/2006, de 14 de xuño, de dereito civil de Galicia sinala no seu apartado 2º que terán a condición de parellas de feito as unións de dúas persoas maiores de idade, capaces, que convivan coa intención ou vocación de permanencia nunha relación de afectividade análoga á conxugal e que a inscriban no Rexistro de Parellas de Feito de Galicia, expresando a súa vontade de equiparar os efectos aos do matrimonio. A aprobación do presente Regulamento ten a súa xustificación no artigo 14 da Constitución Española que garantiza a igualdade dos españois ante a lei sen que poida prevalecer discriminación algunha por razón de nacimento, sexo, relixión, opinión ou calquera outra condición ou circunstancia persoal ou social, e no artigo 9 relativo á obriga dos poderes públicos de promover a igualdade evitando situacións nas que poida producirse discriminación. Dentro da esfera local, é a Lei 7/1985, de 2 de abril, reguladora das bases de réxime local, a que no seu artigo 84.2, ao tratar da intervención da Administración na actividade dos particulares, ven a determinar que “a actividade de intervención axustaráse, en todo caso, aos principios de igualdade de trato, necesidade e proporcionaliddade cos obxectivos que se pretenden. No exercicio da potestade normativa que a este Concello confiren as leis, disponse o seguinte: 1.1.- Créase no Concello de Cariño o Rexistro Municipal de Parellas de Feito, de carácter administrativo, no que se poderán inscribir as unións non matrimoniais de convivencia estable entre parellas, que teñan o seu enderezo no termo municipal, e que cumpran os requisitos establecido no presente Regulamento.1.2.- A inscrición como parella de feito no presente Rexistro é voluntaria.2.1.- As inscricións no rexistro realizaránse previa solicitude dos membros da parella de feito, acompañada da documentación acreditativa do cumprimento dos seguintes requisitos: a) Ser maiores de idade b) Non ter relación de parentesco en liña recta por consanguinidade ou adopción nin colateral por consanguinidade ou adopción ata o terceiro grao. c) Manifestar a vontade de constitución de parella de feito. d) Non estar ligados por matrimonio. e) Non formar parella de feito debidamente formalizada con outra persoa. f) Non estar incapacitados xudicialmente para rexer a súa persoa. g) Figurar empadroados no Concello de Cariño ámbolos dous membros da parella de feito.3.1.- Serán obxecto de inscrición: a) As declaracións de constitución, modificación e extinción das parellas de feito. b) Os pactos que os membros da parella de feito consideren convintes para rexer as súas relacións económicas durante a convivencia e para liquidalas trala súa extinción, sempre que non sexan contrarios ás leis, limitativos da igualdade de dereitos que corresponden a cada convivinte ou gravemente perxudiciais para cada un deles.3.2.- As inscricións e actos rexistrais terán carácter gratuíto.4.1.- Os asentos practicaránse en libros, corpos ou soportes adecuados para recoller e expresar de modo indudable, con adecuada garantía xurídica, seguridade de conservación e facilidade de acceso e comprensión, todos os datos que deben constar no rexistro. Os soportes informáticos incluirán, sempre que sexa posible, a totalidade do expediente, incluídos os documentos acreditativos do cumprimento dos requisitos esixidos para a inscrición.5.1.- A solicitude deberá efectuarse conxuntamente polos dous membros da parella, mediante instancia (Anexo I) subscrita polos dous membros da parella realizada en comparecencia persoal e conxunta ante o/a secretario/a do Concello.5.2.- A solicitude de inscrición (Anexo I) coa declaración responsable de ámbolos dous de non ter constituída parella de feito con outra persoa, de non ter relación de parentesco en liña recta por consanguinidade ou adopción nin colateral por consanguinidade ou adopción ata o terceiro grao, e de non estar incapacitados a efectos de prestar o seu consentimento para constituír unha parella de feito, debidamente asinada polos dous membros da parella, deberá acompañarse dos seguintes documentos acreditativos do cumprimento dos requisitos establecidos na Lei 2/2006, de 14 de xuño, de dereito civil de Galicia: a) Fotocopia compulsada do Documento Nacional de Identidade de cada un/unha dos/as solicitantes que teñan nacionalidade española ou do documento equivalente en outro suposto. b) Certificado de empadroamento dos membros da parella no mesmo enderezo do municipio de Cariño. c) Acreditación do estado civil de ámbolos dous membros da parella mediante certificación do Rexistro civil ou equivalente no caso de estranxeiros/as. d) No seu caso, sentenza xudicial firme de divorcio ou nulidade ou certificado literal de matrimonio no que conste algún destes extremos.5.3.- Se a solicitude presentada contivese algún defecto subsanable, ou se non aportara algún dos documentos necesarios, requiriráse ao solicitante para que subsane a falta no prazo de dez días hábiles. Este prazo poderá ser ampliado ata en cinco días máis, de oficio ou a petición do/a interesado/a, cando a correción ou a aportación de documentos ou datos requiridos presenten dificultades especiais. Poderáse ampliar o prazo ata un máximo de tres meses no caso de persoas estranxeiras que teñan necesidade de solicitar documentación aos seus países de orixe.5.4.- A Alcaldía de forma expresa, mediante Decreto, acordará practicar ou denegar a inscrición solicitada. A resolución será motivida e notificaráse á parella solicitante na forma establecida na lexislación de procedemento administrativo. O prazo máximo para ditar e notificar a resolución será de tres meses a contar dende a data en que a solicitude tivese entrada no rexistro xeral do Concello.6.1.- As solicitudes de certificación da inscrición, cancelación ou incorporación de pacto deberán conter os datos identificativos da persoa do solicitante e o motivo da certificación. Cando o solicitante sexa unha persoa distinta a algún dos compoñentes da parella inscrita, deberá indicar se é persoa con interese lexítimo, cal é o seu interese e acreditalo documentalmente.7.1.- As inscricións extínguense pola súa cancelación. A cancelación terá lugar: a) A solicitude de ámbolos membros da parella ou de un deles. b) A solicitude de un dos membros da parella. A solicitude deberá constar por escrito con indicación do lugar e data e a sinatura da persoa que solicita a cancelación. A solicitude deberá ir acompañada de documento que acredite a notificación ao outro membro, por calquera medio que deixe constancia da recepción por aquel ou o seu representante, da vontade de extinguir a parella ou, no caso de imposibilidade de realizar dita notificación, de declaración responsable do/a solicitante da imposiblidade de realizar a mesma. c) Polo falecemento ou declaración de falecemento de un dos membros da parella; neste caso, será suficiente coa presentación por parte do membro supervivinte da parella, ou de calquera outra persoa interesada, do correspondente certificado de defunción ou declaración xudicial de falecemento. d) Polo matrimonio entre os propios membros da parella. Neste caso deberá presentarse o correspondente certificado do Rexistro civil. A data de extinción da parella que constará neste caso no Rexistro de Parellas de Feito será a do día inmediatamente anterior ao do matrimonio contida na certificación matrimonial. e) Polo matrimonio de calquera dos compoñentes da parella. Neste caso a persoa que contraiga matrimonio deberá instar a cancelación da súa inscrición como parella de feito acreditando a notificación ao outro membro, por calquera medio que deixe constancia da recepción por aquel ou o seu representante, da vontade de extinguir a parella ou a declaración responsable do/a solicitante da imposiblidade de realizar dita notificación, e presentado o correspondente certificado do Rexistro civil. A data de extinción da parella será a do día inmediatamente anterior ao do matrimonio contida na certificación matrimonial. f) De oficio polo incumprimento, acreditado con base na proba fidedigna, dos requisitos de convivencia nunha relación de afectividade análoga á conxugal con posterioridade á inscrición. g) De oficio por ausencia sobrevida de algún dos requisitos esixidos no artigo 2 determinantes da inscrición ou pola comprobación de falsedade ou inexactitude nos datos aportados coa solicitude determinantes da inscrición 7.2.- A cancelación das inscricións será acordada mediante Decreto da Alcaldía. Nos supostos previsto nas letras b) e e) do apartado 1 do presente artigo, daráse audiencia previa, por un período de quince días, ao membro da parella ao que non se lle puidera notificar a vontade de extinguila por parte do solicitante da cancelación. Asemesmo, nos supostos previstos nas letras f) e g) do apartado 1 do presente artigo, daráse audiencia previa, por un período de quince días, a ámbolos dous membros da parella.7.3.- Naqueles casos nos que se encontre plenamente xustificado o falecemento de un dos integrantes da parella de feito ou o matrimonio de un ou ámbolos dous, poderá practicarse a cancelación da inscrición de oficio ou a instancia de parte interesada, previo trámite de audiencia.8.1.- O Rexistro poderá rectificar en calquera momento, de oficio ou a instancia dos interesados e interesadas, os erros materiais existentes nos seus actos, de conformidade co disposto na lexislación de procedemento administrativo.9.1.- A publicidade do Rexistro de Parellas de Feito quedará limitada á expedición de certificacións dos seus asentos a instancia de calquera dos membros da unión, de quen acredite un interese lexítimo ou dos órganos xudiciais, nos termos previstos pola lexislación vixente en materia de protección de datos.9.2.-A consulta directa dos expedientes arquivados no rexistro soamente poderá efectuarse, ademais de polos propios membros da parella, por terceiros que acrediten un interese lexítimo nos termos previstos na lexislación de procedemento administrativo.9.3.- Todos os datos que consten no Rexistro están suxeitos á normativa vixente en materia de protección de datos de carácter persoal.10.1.- O Rexistro materializarase nun Libro Rexistro Municipal de Unións de Feito, que estará formado por follas móviles, foliadas e seladas, legalizado coa sinatura do secretario/a da Corporación, e expresará na primeira páxina, mediante dilixencia de apertura, asinado polo/a Secretario/a, o número de folios e a data de apertura e peche.10.2.- No Rexistro figurarán os asentos correspondentes cos seguintes extremos: a) Datos identificativos dos membros integrantes da unión. b) Enderezo de convivencia. c) Transcrición en extracto dos contratos reguladores das relacións persoais ou patrimoniais celebradas entre os membros destas unións. d) Data de constitución da convivencia. e) Calquera modificación posterior dos datos inscritos en canto aos contratos previstos no apartado anterior. f) Data e causas de extinción. g) Outros feitos ou circunstancias relevantes que afecten á unión non matrimonial.10.3.- O Libro Rexistro Municipal de Unións de Parellas de Feito non ten carácter público, agás as certificacións que expida o/a secretario/a municipal de conformidade cos artigos 3 e 9 do presente Regulamento.11.1.- Presumiráse a validez, salvo proba en contrario, de todas as informacións contidas na ficha rexistro na forma determinada nos asentos correspondentes.11.2.- A inscrición ou cancelación producirá efectos dende a data da resolución.12.1.- As inscricións de parellas de feito practicadas no Rexistro municipal terán acceso ao Rexistro de Parellas de Feito de Galicia, sempre que se acredite o cumprimento dos requisitos establecidos pola Disposición Adicional 3ª da Lei 2/2006 de dereito civil de Galicia e no artigo 2 do presente Regulamento.12.2.- O rexistro municipal de Cariño deberá comunicar ao Rexistro de Parellas de Feito de Galicia as inscricións practicadas, con indicación dos pactos subscritos polos membros da parella, así como as cancelacións das inscricións practicadas ou as modificacións que afecten ao enderezo da parella ou aos pactos.12.3.- O Concello deberá remitir unha copia de aquela parte do expediente que resulte necesaria e suficiente para proceder á inscrición da parella, con inclusión do consentimento expreso ou manifestación do/a secretario/a de que ámbolos dous membros consentiron ante dito rexistro municipal.12.4.- En todo caso, a constitución da parella de feito só se entenderá efectuada a partir da súa inscrición no Rexistro de Parellas de Feito de Galicia. O presente Regulamento entrará en vigor unha vez aprobado definitivamente polo Concello Pleno, publicado o seu texto no Boletín Oficial da Provincia, e transcorrido o prazo previsto no artigo 65.2 da Lei 7/1985, de 2 de abril, reguladora das bases de réxime local. Coa entrada en vigor do presente regulamento prodúcese a derrogación do Regulamento de creación e funcionamento do Rexistro de Parellas de Feito do Concello de Cariño, aprobado en sesión plenaria de data 03/04/2004, e publicado no Boletín Oficial da Provincia nº 162, de 16 de xullo de 2004. D/Dª……………………………………., maior de idade, nado o día.…, e con DNI nº…………………………, de nacionalidade…….…………, e con enderezo en………………………. D/Dª…………………………….….……., maior de idade, nado o día.…, e con DNI nº…………………………, de nacionalidade………………, e con enderezo en………………………. PRIMEIRO: Que constitúen entre si unha unión de convivencia non matrimonial. SEGUNDO: Que fixan o seu endero en……………………., no municipio de Cariño. TERCEIRO: Que efectuan a seguinte DECLARACIÓN RESPONSABLE: *Que teñen unha unión de convivencia non matrimonial no enderezo sito en…………….…., no que teñen a súa residencia habitual e figuran empadroados. *Non estar ligados con vínculo matrimonial. *Non estar inscritos como membros de outra unión de feito non cancelada. *Non ter relación de parentesco en liña recta por consanguinidade ou adopción nin colateral por consanguinidade ou adopción ata o terceiro grao. *Non estar incapacitados a efectos de prestar o seu consentimento para constituír unha parella de feito, de conformidade co previsto nos artigos 46 e 47 do Código Civil. CUARTO: Acompáñase a seguinte documentación (artigo 5.2): ------------------------------------------------------------------––––––––––––––––––––––––– SOLICITAN: A inscrición no Rexistro Municipal de Parellas de Feito do Concello de Cariño. Cariño, …………………………………………………. Ante min O /A Secretario/a” CARIÑO, 28 DE MARZO DE 2016 O ALCALDE ASDO: JOSÉ M. ALONSO PUMAR